Beliggenheden er helt i top - lige ud til den hyggelige Piazza d San Cosimato. Her er der grøntmarked om formiddagen og samling af kvarterets unge, børn og familier eftermiddag og aften. Der er både legeplads og improviseret fodboldbane på piazza'en, hvilket vores drenge på 8 og 12 nød godt af. Der er på og omkring pladsen delikatesseforretninger, cafeer, barer og spisesteder - og en af Roms bedste iscafeer (Fatamorgana). Selv om det er tæt på de turistede hovedstrøg i Trastevere er det alligevel en lille lomme med lokalt liv. Lejligheden er dejlig, og fungerer fint. Der er gode store soveværelser og et godt køkken. Dog mangler der en stue eller spisestue, hvor man kan opholde sig sammen (man spiser enten i køkkenet eller ved et bord i det ene af de 3 værelser). Kommunikation omkring lejligheden gled nemt og meget professionelt. Ekaterina sendte både tips til lokalområdet og arrangerede lufthavnstransfer.